Í 1977 flytir Tjaldurs Apotek í hølir á trapputrøðini í Tórshavn. Í 1993 letur Tjaldurs Apotek eina deild upp í Runavík, og í 2016 letur apotekið eina apoteksútsølu upp í Steinatúni. Umleið 65 fólk starvast á Tjaldurs Apoteki. Harumframt veitir Apotekið tænastu og heilivág til skipaflotan. Apotekið avgreiðir á leið 650 kundar hvønn dag beinleiðis um diskin, av teimum eru 350 forskriftaavgreiðslur, og restin er handkeypsvøra. Harumframt sendir Tjaldurs Apotek 100-150 pakkar við forskriftarheilivági út til bygdirnar.